CELEX: 62007CA0555
Language: sl
Date: 2010-01-19 00:00:00
Title: Zadeva C-555/07: Sodba Sodišča (veliki senat) z dne 19. januarja 2010 (predlog za sprejetje predhodne odločbe Landesarbeitsgericht Düsseldorf – Nemčija) – Seda Kücükdeveci proti Swedex GmbH & Co. KG (Načelo prepovedi diskriminacije na podlagi starosti — Direktiva 2000/78/ES — Nacionalna zakonodaja v zvezi z odpovedjo delovnega razmerja, ki pri izračunu odpovednega roka ne upošteva delovne dobe zaposlenega pred 25. letom — Utemeljitev ukrepa — Nacionalna ureditev, ki je v nasprotju z direktivo — Vloga nacionalnega sodišča)

13.3.2010   
            
            
               SL
            
            
               Uradni list Evropske unije
            
            
               C 63/4
            
         Sodba Sodišča (veliki senat) z dne 19. januarja 2010 (predlog za sprejetje predhodne odločbe Landesarbeitsgericht Düsseldorf – Nemčija) – Seda Kücükdeveci proti Swedex GmbH & Co. KG
   (Zadeva C-555/07) (1)
   
   (Načelo prepovedi diskriminacije na podlagi starosti - Direktiva 2000/78/ES - Nacionalna zakonodaja v zvezi z odpovedjo delovnega razmerja, ki pri izračunu odpovednega roka ne upošteva delovne dobe zaposlenega pred 25. letom - Utemeljitev ukrepa - Nacionalna ureditev, ki je v nasprotju z direktivo - Vloga nacionalnega sodišča)
   2010/C 63/05
   Jezik postopka: nemščina
   
      Predložitveno sodišče
   
   Landesarbeitsgericht Düsseldorf
   
      Stranki v postopku v glavni stvari
   
   
      Tožeča stranka: Seda Kücükdeveci
   
      Tožena stranka: Swedex GmbH & Co. KG
   
      Predmet
   
   Predlog za sprejetje predhodne odločbe – Landesarbeitsgericht Düsseldorf (Nemčija) – Razlaga načela prepovedi diskriminacije na podlagi starosti in Direktive Sveta 2000/78/ES z dne 27. novembra 2000 o splošnih okvirih enakega obravnavanja pri zaposlovanju in delu (UL L 303, str. 16) – Nacionalna zakonodaja v zvezi z odpovedjo delovnega razmerja, ki uvaja daljše odpovedne roke na podlagi delovne dobe, ne da bi upoštevala trajanje zaposlitve delavca pred 25. letom
   
      Izrek
   
   
               1.
            
            
               Pravo Unije, zlasti načelo prepovedi diskriminacije na podlagi starosti, konkretizirano z Direktivo Sveta 2000/78/ES z dne 27. novembra 2000 o splošnih okvirih enakega obravnavanja pri zaposlovanju in delu, je treba razlagati tako, da nasprotuje nacionalni ureditvi, kakršna je ta v postopku v glavni stvari, ki določa, da se delovna doba delavca pred 25. letom ne upošteva pri izračunu odpovednega roka ob odpovedi delovnega razmerja.
            
         
               2.
            
            
               Nacionalno sodišče, ki mu je v odločanje predložen spor med posamezniki, mora zagotoviti spoštovanje načela prepovedi diskriminacije na podlagi starosti, kot ga konkretizira Direktiva 2000/78, po potrebi tako, da ne uporabi nobene določbe nacionalne ureditve, ki je z njim v nasprotju, ne glede na uveljavljanje možnosti, da v primerih iz člena 267, drugi odstavek, PDEU Sodišču Evropske unije predloži vprašanje za predhodno odločanje glede razlage tega načela.
            
         
      (1)  UL C 79, 29.3.2008.